Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5853

a) Amennyiben valamely termék ára Portugáliában magasabb a közös árnál, e tagállamban az árat a 236. cikk alkalmazásából származó szinten tartják, az összehangolás érdekében történő lépések a közös árnak a csatlakozást követő hét év során végbemenő alakulásán alapulnak. A portugáliai árat azonban az adott ár és a közös ár közötti eltérés növekedésének elkerüléséhez szükséges mértékben kiigazítják. Továbbá, ha az ECU-ben kifejezett, az 1985/86. gazdasági évre vonatkozó előző nemzeti szabályozás keretében meghatározott portugáliai árak a portugáliai árak és a közös árak között az 1984/85. gazdasági évben meglévő eltérés túllépéséhez vezettek, az előző két albekezdés alkalmazásából származó portugáliai árakat egy olyan meghatározandó összeggel csökkentik, amely az eltérés túllépésének egy részével egyenlő, úgy hogy az eltérés-túllépés legkésőbb a csatlakozást követő ötödik gazdasági év kezdetére teljesen megszüntessék. A b) pont sérelme nélkül a közös árat akkor kell alkalmazni Portugáliában, amikor a kiigazítás érdekében történő hetedik lépést megteszik.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes